Dječji vrtić Iskrica

**GODIŠNJE IZVJEŠĆE**

**STRUČNOG SURADNIKA PEDAGOGA**

**ZA PEDAGOŠKU GODINU 2021./2022.**

Pedagog:

Tihana Klarić

Split, 24.6.2021.

**Sadržaj**

[**1.UVOD** 3](#_Toc106361379)

[**2. RAD S ODGOJITELJIMA** 4](#_Toc106361380)

[**3. RAD S DJECOM** 5](#_Toc106361381)

[**4. RAD S RODITELJIMA** 6](#_Toc106361382)

[**5. RAD S RAVNATELJEM I OSNIVAČEM VRTIĆA** 7](#_Toc106361383)

[**6. STRUČNO USAVRŠAVANJE PEDAGOGA** 8](#_Toc106361384)

[**7. SURADNJA S DRUŠTVENOM SREDINOM** 9](#_Toc106361385)

[**8. ZAKLJUČAK** 10](#_Toc106361386)

1. **UVOD**

Tijekom pedagoške godine 2021./2022. osnovni cilj rada pedagoga bio je podizanje stručnosti i kvalitete rada dječjeg vrtića. U cilju kontinuiranog praćenja i zadovoljavanja razvojnih i specifičnih potreba i prava djece prilagođavali smo uvjete i stvarali poticajno okruženje (materijalno, socijalno, emocionalno) koje potiče cjelovit razvoj djeteta.

Osnovne zadaće su bile stvaranje prostorno materijalne baze za razvoj ostalih segmenata odgojno-obrazovnih procesa, stvaranje suradničke kulture koja se posebice odnosi na suradničke odnose i suradničko učenje kao i na stvaranje zajednice učenja. Rad pedagoga odnosio se na sljedeća područja rada:

* rad s odgojiteljima
* rad s djecom
* rad s roditeljima

Stručni suradnik pedagog započeo je svoj rad 8.11.2021., a završio 24.6.2022. u okviru satnice od 4 sata tjedno te se ovo izvješće odnosi na aktivnosti obavljene u navedenom razdoblju.

# **2. RAD S ODGOJITELJIMA**

Podrška u radu s odgojiteljima usmjerena je na kontinuirano pružanje stručne pomoći u prepoznavanju i procjenjivanju potreba djeteta kako bismo stvorili povoljan kontekst za djetetov razvoj i optimalnu zadovoljenost njegovih potreba. Oblici pomoći vrlo su različiti:

* + pomoć oko planiranja i načina vođenja dokumentacije
  + konzultacije s odgojiteljima o pojedinoj djeci s posebnim potrebama
  + konzultacije s odgojiteljima o nadarenoj djeci
  + pomoć u realizaciji redovnih i posebnih programa i praćenje realizacije
  + uvid u odgojno-obrazovni rad odgojitelja u odgojnoj skupini
  + praćenje rada odgojitelja u pripremi djece za školu
  + upute za vođenje zabilješki, postera, foto i video dokumentacije, individualnih planova, razvojnih mapa, programa stručnog usavršavanja,
  + preporuke o stručnoj literaturi i pomoć u planiranju i provedbi roditeljskih sastanaka,
  + pružanje stručne pomoći u području izgradnje partnerskih odnosa s roditeljima i obiteljima djece

Osobito su važne programske aktivnosti koje su se odnosile na pomoć odgojiteljima u prepoznavanju i procjenjivanju potreba djece kao i kreiranju konteksta (vremenskog, materijalnog i prostornog) za povoljan razvoj djeteta i njegovih potreba.

* Suradnja u pronalaženju najprimjerenijeg načina organizacije rada
* Sugestije za adekvatno korištenje vrtićkog i izvan vrtićkog prostora u realizaciji programa
* Pomoć u osmišljavanju poticajima i materijalima kao izvorom dječje spoznaje
* Pomoć odgojiteljima u izboru prikladnih sadržaja u skladu s potrebama, mogućnostima i interesima djece
* Senzibilizacija odgojitelja za projektni način rada i organizaciju odgojno-obrazovnog procesa.

# **3. RAD S DJECOM**

Pedagog je surađivao s odgojiteljima po svim pitanjima vezanim uz uspješno zadovoljenje dječjih razvojnih potreba:

* pratio proces adaptacije djece na vrtić, surađivao s roditeljima, pružao dodatnu pomoć prilikom otežane adaptacije,
* pratio djecu u godini pred polazak u školu, sudjelovao u utvrđivanju zrelosti za polazak, sudjelovao u realizaciji programa predškole, surađivao sa osnovnim školama u razmjeni potrebnih podataka o djeci polaznicima (posebno u slučaju odgode upisa),
* pratio i dokumentirao provođenje odgojno – obrazovnog rada: motivaciju djece, ozračje u grupi, individualne i grupne aktivnosti, odnos odgojitelj – dijete,
* sudjelovao i pratio djecu u obilježavanju određenih dana i događaja,
* redovito vodio pedagošku dokumentaciju djece, djecu u skupini, vodio dosjee o djeci s posebnim potrebama u suradnji s ostatkom stručnog tima.

Kroz rad u vrtiću pedagog je upoznavao djecu, pratio ostvarivanje njihovih razvojnih potreba, prava, odgovornosti, pozitivne slike o sebi, poticao želju za učenje istraživanjem, suživot s drugima.

# **4. RAD S RODITELJIMA**

Uspostava partnerskih odnosa između roditelja i odgojitelja te preuzimanje aktivnije uloge roditelja u radu predškolskih ustanova bitna je karakteristika humanističke koncepcije predškolskog odgoja. U suvremenim predškolskim programima ističe se potreba poštivanja posebnosti svake obitelji te uvažavanja roditelja kao partnera i aktivnih sudionika u realizaciji programa. Štoviše, predškolske ustanove trebaju omogućiti "roditeljsko djelatno sudjelovanje u oblikovanju vizije ustanove te prilike za sudjelovanje roditelja u planiranju, realiziranju i evaluaciji odgojno-obrazovnoga procesa" (Nacionalni kurikulum za rani i predškolski odgoj i obrazovanje, 2015).

Pozitivni učinci partnerstva reflektiraju se u roditeljskim ponašanjima i osjećaju roditeljske kompetencije, djetetovim postignućima, kao i u odgojiteljevoj kompetenciji i njegovoj percepciji djeteta i obitelji.

U ovoj pedagoškoj godini pokušali smo razviti **partnerski odnos s roditeljima** putem:

* roditeljskih sastanaka
* individualnih konzultacija i analize razvojnih mapa
* izrade razvojnih mapa, likovnih mapa
* osuvremenjivanja roditeljskog kutka
* uključivanja u projekte
* zajedničkog prikupljanja različitih materijala korisnih u odgojnoj skupini
* humanitarnih akcija
* suradnje s vanjskim suradnicima / pojedincima i ustanovama.

# Rad s roditeljima je uglavnom konzultativno – savjetodavnog tipa.**5. RAD S RAVNATELJEM I OSNIVAČEM VRTIĆA**

Kvalitetna i kontinuirana suradnja pedagoga s ravnateljima i osnivačima je neophodan način rada u vrtiću s ciljem ostvarivanja što kvalitetnije odgojno – obrazovne prakse. Suradnja s ravnateljima vrtića odnosila se na:

* dogovaranje individualnih roditeljskih sastanaka i druge oblike suradnje s roditeljima,
* organizaciju rada u vrtiću, izmjene programa, upisa i ispisa djece u vrtić
* zajednički rad po pitanjima nabavke stručne literature i didaktičke opreme,
* izradu Plana stručnog usavršavanja odgojitelja,

Ravnatelji, osnivači i stručni tim kontinuirano su surađivali s ciljem unaprjeđenja odgojno – obrazovnog procesa.

# **6. STRUČNO USAVRŠAVANJE PEDAGOGA**

Pedagog je kontinuirano provodio stručno usavršavanje u obliku jednodnevnih i duljih seminara i edukacija s ciljem osobnog profesionalnog napretka, osuvremenjivanja i produbljivanja vlastite teorije i prakse te u svrhu dijeljenja stečenih znanja s odgojiteljima. Pedagog je redovito proučavao recentnu domaću i stranu pedagošku literaturu.

1. **Stručni skup: Klimatske promjene i prezentacija obrazovne platforme sigurnija-djeca.hck.hr**, održan 16. studenoga 2021. godine, AZOO u suradnji s Hrvatskim crvenim križem na ZOOM platformi, u trajanju od 7 sati.
2. **Alternativne pedagoške ideje i škole**. 16.studenoga 2021. godine. KoHo pedagogija i Klub studenata pedagogije FFZG. Trajanje: 1.30 h. ZOOM.
3. **Jačanje kapaciteta za provedbu EU projekata – iskustvo DV ''Iskrica''.** 16. studenoga 2021. AZOO. Trajanje: 4 sata, ZOOM.
4. **Ekranitis ili poremećaj iz spektra autizma**. Održan 17.listopada 2021. godine. Predavač: Marija Dorić, mag.logoped. Trajanje: 1h. Male tajne roditeljstva: ZOOM.
5. **Komunikacija u vrtiću u vrijeme pandemije:iskustva, izazovi i moguća rješenja**. 27.11.202. Trajanje: 2h. Webinar: Okitoki. Predavači: Tatjana Novak i Marija Bognar.
6. **Je li važnije putovati ili stići? Razvojna mapa u praksi.** Webinar: Alfa edukacije. Predavači: dr.sc. Ivana Visković, odgajateljice Sanda Erceg, Jasna Jurić i Neda Grbin. Trajanje: 90 min.
7. **Odgojno učinkovita komunikacija.** Alfa edukacije. Predavač: Sonja Jarebica, mag.paed.soc. Trajanje:60 min.
8. **Komunikacijski i rani jezično –** **govorni razvoj**. 26.1.2022. Predavač: Andrea Banović, mag. logoped. Trajanje: 1h. Male tajne roditeljstva: ZOOM.
9. Međužupanijski stručni skup za odgojitelje i stručne suradnike u dječjim vrtićima: **Migracije i integracija osoba pod međunarodnom zaštitom**; Rad s ranjivim skupinama migranata; Primjer dobre prakse uključivanja raseljene djece u dječji vrtić; Prevencija trgovanja ljudima; Predstavljanje programa HCK „Sigurnije škole i vrtići“, održan 20. travnja 2022. godine na ZOOM platformi, u trajanju od 5 sati.

# **7. SURADNJA S DRUŠTVENOM SREDINOM**

**AZOO**

* Suradnja sa savjetnicama za pedagoge i odgojitelje:

**OSNOVNE ŠKOLE**

* Izrada Mišljenja stručnog tima dječjeg vrtića za djecu predškolce

**SURADNJA S OSTALIM VRTIĆIMA**

* Suradnja i razmjena informacija s kolegama iz drugih dječjih vrtića

# **8. ZAKLJUČAK**

Tijekom pedagoške godine 2021./2022. ostvarena je većina planiranih aktivnosti stručnog suradnika pedagoga.

Potrebno je nastaviti poticati suradnju između obitelji i vrtića te nuditi različite aktivnosti (radionice, boravak roditelja u skupini, volontiranje) u kojima mogu sudjelovati roditelji i članovi obitelji.

Potrebno je nastaviti poticati odgojitelje na kritičko promišljanje vlastite prakse kao i na cjeloživotno učenje i usavršavanje u svojoj profesiji.